UZNESENIE VLÁDY SLOVENSKEJ REPUBLIKY
č. ...
z ......... 2007

k návrhu  na zmenu štatútu ústredného krízového štábu

Číslo materiálu:		
Predkladateľ:	podpredseda vlády a minister vnútra	
Vláda
A.	schvaľuje
A.1.	návrh na zmenu štatútu ústredného krízového štábu schváleného uznesením vlády Slovenskej republiky  č. 1013 zo 4 septembra 2002 uvedený v prílohe tohto uznesenia;
B.	poveruje
predsedu vlády
B.1.	vymenovať  nového člena ústredného krízového štábu,
podpredsedu vlády a ministra vnútra
B.2.	predložiť návrh menovacieho dekrétu nového člena ústredného krízového štábu predsedovi vlády po schválení návrhu na zmenu štatútu ústredného krízového štábu vládou Slovenskej republiky; 
C.	ukladá
podpredsedovi vlády a ministrovi školstva
C.1.	predložiť podpredsedovi vlády a ministrovi vnútra návrh na vymenovanie zástupcu za člena ústredného krízového štábu.
po schválení návrhu na zmenu štatútu ústredného krízového štábu

Vykonajú:	predseda vlády
podpredseda vlády a minister vnútra
podpredseda vlády a minister školstva

Na vedomie: 	kancelária prezidenta  SR

                                                                                  P r í l o h a
								k uzneseniu vlády SR
							číslo      /2007
							_________________

Návrh
na zmenu  štatútu ústredného krízového štábu

Vláda Slovenskej republiky podľa § 4 ods. 5 zákona č. 387/2002 Z. z. o riadení štátu v krízových situáciách mimo času vojny a vojnového stavu ustanovuje:	 

Čl. I
Štatút ústredného krízového štábu schválený uznesením vlády Slovenskej republiky                č. 1013 zo 4. septembra 2002 sa mení takto:

1. V čl. 2 ods. 4 sa za písmeno k) vkladá nové písmeno l), ktoré znie:
„l) Ministerstva školstva Slovenskej republiky,“.

Doterajšie písmená l) až z) sa označujú ako písmená m) až aa).

2. V čl. 2 ods. 4 písm. aa) sa slová „riaditeľ úradu civilnej ochrany Ministerstva vnútra Slovenskej republiky“, nahrádzajú slovami „generálny riaditeľ sekcie krízového manažmentu a civilnej ochrany Ministerstva vnútra Slovenskej republiky.“.

3. V čl. 2 ods. 5 sa vypúšťajú slová „a Ústrednej protinákazovej komisie“.

4. V čl. 6 ods. 1 úvodnej vete sa slová „úrad obrany, ochrany a športu Ministerstva vnútra Slovenskej republiky “ nahrádzajú slovami „útvar Ministerstva vnútra Slovenskej republiky určený ministrom vnútra Slovenskej republiky“.

5. V čl. 6 ods. 1 písm. f) sa slová „krajskými úradmi v krajoch “ nahrádzajú slovami „obvodnými úradmi v sídlach krajov“.

6. V čl. 6 ods. 2 sa slová „riaditeľ úradu obrany, ochrany a športu Ministerstva vnútra Slovenskej republiky “ nahrádzajú slovami „funkcionár útvaru Ministerstva vnútra Slovenskej republiky určený ministrom vnútra Slovenskej republiky.“. 

Čl. II
	Táto zmena  štatútu ústredného krízového štábu nadobúda účinnosť dňom jej schválenia vládou Slovenskej republiky.